User:Décima-decepción/sandbox

=Lehia espaziala=

1957-1975 artean, Amerikako Estatu Batuak (AEB) eta Sobietar Batasunak (SESB) izan zuten lehiari deritzo lehia espaziala. Prozesu horretan, herrialde biek espazioaren konkista izan zuten helburutzat, eta, hori lortzeko, satelite artifizialak, ontzi espazialak, eta, garrantzitsuena, gizakiak bidali ziren kanpoaldeko espaziora. Gatazkaren jatorria bigarren mundu gerrak utzi zuen nazioarteko egoera izan arren, 1957ko urriaren 4ean sobietarrek espaziora bidalitako Sputnik ontziaren jaurtiketak lehia espazialaren hasiera suposatu zuen. Termino hau lehia armamentistikoaren analogia moduan erabilia da, Gerra Hotzeko potentzia biek izan zuten lehia kulturala eta teknologikoaren ispilu. Beraz, teknologia espaziala XX. mendeko bigarren zatiko gerra hotzaren osagai ezinbestekoa da, bere aplikazio militarrak eta berekin izan zituen ondorio psikologikoak direla eta.